  Анжелика Тихонова корреспондент 600 миллион манет пала коньдон висъялозы Ижкарысь сюресъёсты тупатъян понна 2017-тӥ арын. Со сярысь пресс-конференциын Ижкар администрациысь котырез умоятонъя но транспортъя управлениен кивалтӥсь Алексей Краснопёров ивортӥз. «Со коньдонлы луыса интыысь 32 пала сюрес вадесъёсты тупатъяны малпамын. Кылсярысь, со Студенческой урам, Вормонлы 30 ар-Якшур-Бӧдья тракт вадес, Удмуртской урам, Майской—Октябрьлы 30 ар но Карл-Либкнехтнимо-Чугуевский нимо вадесъёс, Карл Либкнехт нимо урам, Пушкинской-Орджоникидзе вадес, Киров урам, Удмуртской-Пушкинской вадес, 9 января урам, Вотка шоссе-Октябрьлы 10 ар вадес», — шуиз Краснопёров. Со вакытэ ик, Ижысь котырез умоятонъя но сюрес возёсъя службаысь валтӥсь инженерлэн Фирдаус Харисовлэн кылъёсызъя, сюресъёсты рос-прос тупатъян ужъёс туэ уз нуиське. Солэн мугез — сюреслэсь вылӥ люкетсэ воштон но коньдон тырмымтэ. Рос-прос тупатъян ужъёс нуозы 2019-тӥ арын. Сюрес ужъёсты Ижкарын омырлэн шунытлыкез юнмаз ке гинэ кутскозы, чакламъя — оштолэзе. Али муниципал кылдытэтъёс сюресъёс вылысь гопъёсты ворсало. Тегъёс: Авто Ижкар Удмуртия сюресъёс тупатъянужъёс  